  ОПИС И СПЕЦИФИКАЦИЈА ПРЕДМЕТА ЈАВНЕ НАБАВКЕ

Јавна набавка радова –   Изградња нове Топлане, редни број 0169/2023, редни број 0169/2023 
Пројектни задатак и техничка спецификација
УВОД
Јавно комунално предузеће Топлана Бор, које се бави производњом и дистрибуцијом топлотне енергије и производњом санитарне топле воде, као и пружањем услуга трећим лицима у области одржавања топлотних инсталација, формирано је 2002. године одлуком локалних органа власти. Из погона топионице и рафинације (ТИР-а) РТБ-а Бор су издвојени котлови ВК1 и ВК2 (2x58 МW) са припадајућим инсталацијама и објектима као и примарна и секундарна мрежна инсталација у комуналној средини, а касније је и котао ВК3 добијен на коришћење и служи за покривање вршних оптерећења.
Топлотни извор ЈКП Бор састоји се од новог објекта, котларнице са два вреловодна котла на угаљ и анексом објекта са једним вреловодним котлом на мазут/гас, пумпно измењивачке станице, мазутне станице са једним резервоаром на мазут, дневне депоније угља са косим транспортером од депоније до бункера котлова, димњаком, трафостаницом. електро постројењем и кабловском мрежом.
Технолошко-машински део топлане чине, према технолошком редоследу: котлови, измењивачи, циркулационе пумпе за транспорт воде од извора до потрошача, системи за одржавање притиска, као и остали помоћни системи.
Котлови су смештени у новом засебно изграђеном објекту топлане. У првој фази изграђен је објекат котларнице са два котла по 58МW на угаљ (1987 год.), а касније је проширен за још један вреловодни котао од 58 МW на мазут (1996 год.) који је пуштен у рад 2001. године.
Пројектима који се финансирају из буџета града Бора, за предстојећу грејну сезону је предвиђена замена енергената, са угља на гас, тако што се котао ВК3 гасификује и инсталираће се два нова гасна котла капацитета 2x17 MW са свом пратећом опремом.
Топлотна мрежа је двоцевна, разграната, зракастог типа која је доста дотрајала, са великим губицима воде и топлоте услед оштећења изолације, хидраулички неуравнотежена што представља велики проблем. Магистрална и блоковска мрежа су изведене преко три главна магистрална вода: магистрала „А“, „Ц“ и „К“ из постојеће топлане и топлотне подстанице ТП-2 у оквиру старог погона енергане у оквиру РТБ-а за магистралу „А“, која је кратком везом у близини извора повезана на магистралу „Ц“.
Најдужа је магистрала „Ц“ на којој је најудаљенији потрошач на 4950 м од топлотног извора, а најкраћа је је магистрала „К“ код које је најудаљенији потрошач на 2860 м.
Укупна дужина трасе магистралне и блоковксе мреже је 36895 м и највећим делом мрежа је изведена подземно, са изузетком делова свих полазних магистрала које су изведене надземно.





ПРОЈЕКТНИ ЗАДАТАК
Изградња нове топлане капацитета 74 MW предвиђена је на кп бр. 2637 и 2740 КО Бор I и исту је потребно повезати на постојећи дистрибутивни систем(на магистралу „Ц“ и повезивање магистрале „А“ на магистралу „К“) према пројекту који ће извођач добити од инвеститора након потписивања уговора.
Изградња котловског постројења и котларнице капацитета 74 МW нове топлане ТО Бор која се превиђа овим пројектним задатком састоји се из:
1. Израде пројектнe документације (ИДР, ПГД, ПЗИ, ПИО) и остале пројектно техничке документације и елабората, уз исходовање свих услова, сагласности и дозвола, сертификације, испитивања, ангажовања именованог тела и др.
1. Изградње објекта нове котларнице површине до 800 м2
1. Изградње магацина и радионице површине до 400 м2
1. Изградње портирнице, ограде локације, инфраструктуре, саобраћајница и друго, уз повезивање на градску инфраструктуру
1. Демонтаже, испитивања, поновне монтаже, пуштања у рад и сертификације два гасна вреловодна котла 2x17 МW, као и димњака и остале опреме коју је могуће пребацити у нову топлану, а да задовољава услове у новопројектованој топлани. Недостојаћу опрему набавити и уградити сходно пројектно техничкој документацији
1. Набавке, испоруке, уградње и пуштања у рад гасног вреловодног котла (стрмоводног цевног) снаге 40МW са пратећом опремом у складу са пројектно техничком документацијом
1. Набавке, испоруке, уградње и пуштања у рад пумпно измењивачке станице снаге 74 МW у складу са пројектно техничком документацијом
1. Набавке, испоруке, уградње и пуштања у рад остале опреме у котларници
1. „SCADA”(надзор и управљање) и пратећи електро радови за повезиање опреме
1. Израде гасне рампе и трејлерске станице за котларницу капацитета 74 МW
1. Израде топловода дужине трасе до 1100 метара, пречника до 700мм и повезивање на постојећу мрежу у складу са пројектно техничком документацијом и шемом повезивања
1. Изградње нове трафостанице ТS 2x1000kVА са прикључењем потрошача у новоизграђеној котларници капацитета 74 МW

Пројектно техничку документацију израдити у свему према Закону о планирању и изградњи и важећим подзаконским актима са добијањем грађевинске дозволе, сагласноти МУП-а и осталих сагласности и решења неопходних за извођење предметних радова. 
Пројектно-техничку документацију израдити у свему према пројектним захтевима и техничким условима. Понудом обухватити израду свих пројеката, елабората и техничку контролу, потребних за добијање свих сагласности и дозвола за извођење пројектованих радова, као и пројеката и елабората за извођење радова. Пројектну документацију урадити у обиму који омогућава добијање свих дозвола и сагласности, добијање грађевинске дозволе, набавку предметне опреме као и извођење свих радова на изградњи нове топлане. Пројектним захтевима је дефинисан обим пројектовања, док је обим пројектне документације дефинисан Законом о планирању и изградњи као и пратећим подзаконским актима.
Под пројектном документацијом се подразумева израда следеће документације:
1.	Идејног решења (ИДР)
2.	Пројекат за грађевинску дозволу (ПГД)
3.	Пројекта за извођење радова (ПЗИ)
4.	Пројекат изведеног објекта (ПИО)
и остала пројектно техничка документација и елаборати, који ће бити дефинисана локацијским и осталим условима у поступку добијања дозвола и сагласност.
ИДР – идејно решење и ПГД - пројекат за грађевинску дозволу доставити у 3 (три) примерка, а ПЗИ - пројекат за извођење радова  и ПИО - пројекат изведеног објекта испоручити у 5 (пет) оверених примерака. У електронском облику, на CD-у, доставити два (2) примерка свих пројеката у PDF формату који су електронски потписани, као и његове саставне делове у WОRD, АCАD формату и предмере у ЕXCЕL табелама. Пројекте доставити у одговарајућој форми и на начин који буде захтевао поступак предстојеће примене електронске обједињене процедуре у складу са Законом о планирању и изградњи, којим је прописана употреба квалификованих електронских сертификата за електронско потписивање документа.
Поред ове документације Извођач је дужан да уради и сву неопходну документацију за извођење радова припремних радова нпр. елаборат о уређењу градилишта, елаборат о обезбеђењу темељне јаме, да изврши геодетска снимања темеља и нових објеката као и документацију потребну за употребне дозволе (атести, извештај о испитивању на хладни водени притисак, извештај о испитивању - пробном раду са провером перформанси котловског постројења и др.).
Обавеза Извођача је да изради пројектну документацију на основу које ће Инвеститор спровести преко обједињене процедуре прибављање неопходних дозвола и сагласности. Oбавеза Извођача је да о свом трошку прибави КТП и КПВ за предметну локацију и све остале потребне подлоге.
Извођач је дужан да изради ИДР за 1 (један) месец од увођења у посао, а да изради спецификацију опреме и радова из пројеката ПЗИ и достави Инвеститору у року од 3 (три) месеца од датума увођења у посао. 
Ова конкурсна документација је израђена у циљу објављивања тендера, на основу кога ће Понуђач понудити по принципу "кључ у руке" израду пројектно техничке документације, измештање опреме коју је могуће користити из старог погона у нову топлану, набавку опреме и извођење свих радова на изградњи нове топлане. Пројектно-техничка документација по свом садржају и обиму треба да омогући набавку све потребне опреме као и извођење свих радова на изградњи ТО "Бор", као и добијање свих осталих сагласности и дозвола, пуштање у рад и употребну дозволу за комплетно котловско постројење. 
Понуђач треба да сагледа при давању понуде обим пројектне документације на основу пројектног задатака као и Закона о планирању и изградњи и других подзаконских аката, и да сагледа обим радова на основу обиласка локације нове топлане. Такође је потребно да сагледа и све трошкове за добијање свих неопходних подлога за пројектовање и доказивање параметара рада постројења и поступка добијања употребне дозволе.

Пројектом изградње нове топлане предвиђена је:
1. Измештање два котла капацитета по 17 MW из постојеће топлане и уградња у нову топлану као и уградња једног новог котла капацитета 40 MW у погонски објекат
1. Демонтажа  система за снабдевање котлова гасовитим горивом (компримованим природним гасом - CNG) из постојеће топлане и уградња на ново пројектовану топлану као основним горивом. Предвиђена је изградња мерно регулационе станице одговарајућег капацитета и приступа за мобилна складишта за компримовани природни гас – трејлери за ЦНГ. Као резервно гориво, предвидети течно гориво  – лако ложно уље ЕВРО ЕЛ и складишни простор за његово лагеровање 
1. Уградња пратеће опреме котлова и котловског постројења који омогућавају сагоревање гаса/течног горива и опреме која пружа сигуран, економичан и поуздан рад постројења у свим режимима рада. У оквиру новог котловског постројења предвиђена је уградња економајзера (по сваком котлу) за коришћење отпадне топлоте димних гасова а због повећања енергетске ефикасности постројења
1. Уградња циркулационих мрежних пумпи
1. Уградња постројења за хемијску припрему воде, пуњење и одржавање притиска у топловодној мрежи савременим постројењем
1. Изградња димњака вреловодних котлова
1. Увођење надзорно управљачког система који омогућава надзор и управљање радом котлова, горионика и пратеће опреме уз што мање присуство опслужиоца или са њиховим повременим обиласком и опслуживањем
1. Уградња дизел агрегата и повезивање потрошача на осигурану мрежу
1. Снабдевање комплетног објекта електричном енергијом а у складу са локацијским условима који ће се прибавити током израде документације
1. Сви грађевински радови у складу са захтевима из машинског и електро пројекта. Грађевинским радовима су предвиђени сви радови који треба да омогуће смањивање нивоа буке и њено довођење на законом прописане границе, као и раздвајање кишне, зауљене и фекалне канализације у комплексу нове топлане.

Пројектним задатком су дефинисани сви пројектни параметри за израду техничке документације за избор главне опреме, израду комплетне спецификације материјала и опреме као и свих радова. Прелиминарно за потребе сагледавања обима посла овом документацијом дат је укупан капацитет котларнице у износу од 74 МW. Пројектант је дужан да уради хидраулички прорачун дистрибутивне мреже на основу кога ће дефинисати циркулационе мрежне пумпе.

Инвеститор има следеће обавезе:
1. Пратити израду пројектне документације у свим фазама пројектовања (ИДР, ПГД, ПЗИ, ПИО и свих потребних студија и елабората). 
1. Даје сагласност на пројектно техничку документацију 
1. На основу усвојене пројектне документације води поступак добијања сагласности и дозвола преко CEOP-а (централне евиденције обједињене процедуре).
1. Oдобрaва избор пројектантске куће која ће вршити техничку контролу пројеката за добијање грађевинске дозволе.
1. Након добијања свих потребних дозвола и сагласности прати изградњу нове топлане и контролише да ли се радови изводе на основу усвојене пројектне документације, закона, стандарда и прописа који дефинишу ову област.

Циљ изградње нове топлане је поузданије и економичније снабдевање потрошача топлотном енергијом града Бора током грејне сезоне. Нове топлана капацитета 74 МW користиће еколошки прихватљив енергент, чији је утицај на околину контролисан и у границама дозвољених вредности.

Пројекат изградње нове топлане има за циљ:
1.Смањење загађености околног ваздуха, воде и земљишта насталог радом постојеће котларнице која као гориво користи угаљ – ниске калоричне вредности 
2.Повећање енергетске ефикасности производње топлотне енергије и сигурнији и поузданији рад котловског постројења
3.Ревитализација и модернизација система за снабдевање топлотном енергијом потрошача
4.Смањење нивоа буке на законом прописане границе

Одмах после потписивања уговора Извођач ће приступити изради пројектне документације на основу које ће Инвеститор исходовати све неопходне дозволе и сагласности. Пројектима ПЗИ ће бити  достављена спецификација опреме и радова, а на основу достављеног пројектног задатка и техничких захтева који су у њему описани.
Све радове треба извести у складу са пројектном документацијом. Обим радова подразумева испоруку и уградњу опреме према спецификацији која је дата у посебним табелама у оквиру пројеката ПЗИ, испитивање, подешавање, пуштање у рад, и друге активности потребне за функционисање нове топлане. Израда документације изведеног стања и остале документације, укључујући радна упуства, документацију за обуку и обука такође спадају у обима радова које Извођач треба да обави како би испунио своје уговорне обавезе.

Технички опис - новопројектоване топлане:
Новопројектована топлана ће користи компримовани природни гас(CNG)као основно гориво, а лако ложно уље EVRO EL као резервно гориво. Пројектом изградње нове топлане предвиђена је уградња котлова и све пратеће опреме, циркулационог система, уградња експанзионог и диктир система, система за припрему воде, уградња новог резервоара лаког ложног уља и претакалишта CNG као и уградња све друге пратеће опреме,цевовода и арматуре за гас, лаког ложног уља и припреме воде за новопројектовано котловско постројење. Након уградње мерно регулациона станица за CNG се даје у месечни најам кориснику ЈКП „Топлана“ Бор. Извођач треба да на основу усаглашеног техничког решења са инвеститором обради све позиције и прорачунски их провери, како би се омогућио сигуран и поуздан рад котловског постројења, а све у складу са Правилницима и Законима који уређују ову област.

За потребе снабдевања потрошача топлотном енергијом у новопројектованој топлани предвидети демонтажу опреме (два котла капацитета по 17 МW, са пратећом опремом и димњацима) у постојећој котларници и монтажа демонтираних котлова и опреме у новој топлани и набавка, испорука и уградња новог гасног вреловодног котла (стрмоводни) капацитета 40 МW. Демонтиране и уграђене вреловодне котлове 2x17МW потребно је испитати у складу важећим прописима и прибавити потребне сагласности именованог тела верификованог за ову врсту опреме, као и за новоуграђени котао од 40 МW.

Гаратни рок за уграђене котлове,опрему и радове је минимум 2 године.

Новопројектовани котлови ће за свој рад користити као основно гориво компримовани природни гас(CNG), а опрема за његово коришћење се демонтира у постојећој топлани и уграђује у новопројектовану топлану. Као резервно гориво је предвиђено лако ложно уље EVRO EL.

Вреловодни котао капацитета 40 MW – опис:
Потребно је понудити вреловодни котао са својом арматуром и осталим системима неопходним за безбедан рад и постизање задатог степена корисног деловања. У цену обрачуна и обавезан преглед и чишћење котла као и подешавање сагоревања, по завршетку односно на почетку грејне сезоне у гарантном периоду. Котао мора бити пројектован и изведен у складу са серијом стандарда СРПС ЕН 12952. Степен корисног дејства треба да буде постигнут при температури улазне воде у котао од 70°C и достигнутој номиналној снази рачунајући потрошњу горе при доњој топлотној моћи и без рециркулације димних гасова. Котао мора бити следећих карактеристика:
Номинални капацитет котла -	40 МW
Минимално могуће оптерићивање - 10% номиналне снаге котла
Температура воде на улазу - од 100 до 160 °C
Температура воде на излазу -	до 160°C при улазној температури 100°C
Радни притисак на излазу из котла - 16 бара
Прорачунски притисак (за статички прорачун) - 25 бара
Степен корисног деловања при номиналном оптерењу - мин 96 %
Пад притиска са водене при номиналном протоку - максимално 1,5 бара.
Гориво природни гас доње топлотне моћи - 33,33835 МЈ/Sтm3
Број горионика -  1
Садржај СО у димним гасовима - маx 70 mg/Nm3(сведено на 3%О2)
Садржај NОк изражених преко NО2 у димним гасовима - mаx 100 mg/Nm3(сведено на
3%О2) без рециркулације димних гасова
Садржај SО2 у димним гасовима -  mаx 10 mg/Nm3(сведено на 3%О2)

Котао својом конструкцијом, конфигурацијом ложишта, положајем горионика, умереном и контролисаном супротном циркулацијом воде, треба да задовољи тренутна достигнућа на пољу конструкција вреловодних котлова. Котао мора да ради са надпритиском, који ствара потисни ваздушни вентилатор и омогућава га мембранска конструкција котла. Колекторе предвидети са отворима за ревизију и чишћење. Ради одржавања ложишта и еко пакета, предвидети улазне отворе правоугаоног пресека, а на утилизатору са горње стране ревизионе отворе за преглед. За посматрање и контролу рада уређења за сагоревање предвидети надгледне отворе.
На котлу предидети ваздушне и цеви за пражњење котла са припадајућом арматуром, дуплим ручним вентилима. Сва арматура мора бити NP25. Саставни део котла су и два сигурносна вентила и одводна цев која се мора пустити до канала за воду и испуст заштитити од прскања. Све цеви за одвод воде (пражњења, одзраке, испуст вентила сигурности) спровести до канала за воду. На димним каналима котла из ЕКО пакета и утилизатора предвидети ревизију отвора за улаз. На димним каналима котла на свим местима где се јавља и слива кондензат предвидети кутије за склапање и одвод воде која је производ сагоревања гаса, а на ложишту кутије за склапање и одвођење воде. На цевима за одвајање воде из ложишта предвидети равне запорне вентиле, цевоводе за одвајање кондензата обезбедити сифонима. Одвод воде са димне стране предвидети цевима минималне димензије DN50 са одговарајућом арматуром. Ултразвучно мерило протока са рачунском јединицом предвиђа излаз из котла испред запорног вентила. Уз котао предвидети одговарајуће термометре и манометре за локална мерења као и остале уређаје за даљинско мерење параметара котла у складу са достављеном шемом. Положај котла, ваздушних канала и остале опреме треба да буде такав да се простор котларнице најоптималније користи тако да буде довољно простора за комуникацију и одржавање. Омогућити приступ свим деловима котла путем степеништа и платформи које су изграђене и  заштићене од падања ситних ствари. Све површине које се користе за приступ деловима котла као што су вентили сигурности, мерни инструменти и слично морају бити од челичног лима одговарајуцће носивости. Предвидети конзолу за подизање терета на горњем екрану котла минималне носивости 100 кг, а по потреби и више у зависности од опреме која се на тој коти налази.
При изради делова и испоруци опреме за котловско постројење извођач треба да се придржава следећег: котао мора бити произведен у складу са Правилником о техничким захтевима за пројектовање, израду и оцењивање употребе опреме под притиском (Сл. гласник РС 87/2011) и групним стандардом СРПС ЕН 12952. Уз котао се доставља документација према наведеном Правилнику. Котао се испитује у складу са Правилником о техничким захтевима за пројектовање, израду и оцењивање усаглашености опреме под притиском (Сл. гласник РС 87/2011) и Правилником о употреби опреме опреме под притиском (Сл. гласник РС 87/2011), гласник бр. 87/2011). Испитивање котла је саставни део испоруке котла. Материјал цеви котловског постројења мора бити одређеног квалитета произвођача у складу са Правилником о техничким захтевима за пројектовање, израду и оцењивање употребе опреме под притиском (Сл. гласник РС 87/2011). Дебљина зида на мембрани мора бити најмање 4 мм, на загрејачу воде у зависности од пресека цеви (до DN 40 3,6 mm преко DN 40 4,0 mm). Арматура мора бити PN25 за температуру 160°C. Цеви екрана, ЕКО-пакета и сл. морају бити из једног комада (без сучеоних завара). Када су цеви дуже од 10 м дозвољава се сучеони заварени спој, уз 100% радиографску контролу. Сучеоне спојеве на мембранама избегавати, а уколико их буде онда суседни сучеони спојеви морају бити смакнути за најмање 10 цм. Извештај о радиографском испитивању је саставни део документације котла. Сав уграђени материјал мора имати атесте по важним прописима (СРПС ЕН). Атести морају бити приказани стручном надзору пре уградње. Наручилац има право да захтева испитивање квалитета изведених радова, код акредитоване лабораторије (контролног тела). Сва опрема и материјал предвиђен за уградњу мора бити неупотребљен (нов). Додатни материјал за заваривање мора имати атесте. Технологије заваривања морају бити сертификоване према важећим СРПС стандардима. Заваривање могу да врши само заваривачи који имају уверење за ту врсту и положај заваривања.

Уређај за сагоревање котла чини један горионик, предвиђен за сагоревање природног гаса и лаког лож уља, гасна арматура и аутоматика горионика. Горионик је потпуно аутоматски са уређајем за паљење и контролом пламена. Опсег регулације је 1:10.
За сагоревање горива у котлу предвидети уређај за сагоревање који обезбеђује тражени садржај NOx и CО у производима сагоревања при свим оптерећењима без рециркулације димних гасова, са ваздушном кутијом, потребном арматуром за гас и пратећом опремом и аутоматиком која ће омогућити регулацију контроле сагоревања и одржавање опреме. Емисија осталих штетних производа сагоревања мора минимално задовољити услове дефинисане у Уредби о граничним вредностима емисија загађујућих материјала у ваздух из изградње за сагоревање („Сл. бр.16“, гласник 16). Ускладити избор горионика са величином ложишта, падовима притиска у димном тракту, температуром свежег ваздуха. Горионик мора имати сву неопходну пратећу опрему и уређује који обезбеђују поуздан и безбедан рад рад. Опсег регулације горионика мора да задовољи услов да је минимално оптерећење 10% номиналне снаге котла. Притисак гаса из МРС је 3 - 3,5 бара. Уз уређај за сагоревање потребно је испунити сет резервних делова за период гаранције (делови чија је замена везана за број сати рада из упутства за одржавање где је број сати рада мањи од гарантног периода). Прво редовно одражавање је обавезно да организује Извођач, односно овлашћени сервисер уколико термин улази у гарантни рок. Уређај за сагоревање се испоручује са комплетном гасном рампом која мора бити изведена у складу са СРПС ЕН 676, захтевима дистрибутера гаса и конкурсном документацијом. На гасној рампи из ручног запорног вентила предвидети пролазно-непролазну прирубницу. 
Обавезни елементи арматуре гасне рампе:
- Ручни заштитни орган (лоптасти вентил из најмање 2 дела који задовољава услов да се може користити за природни гас)
- Сензор притиска гаса са манометаром и растеретном манометарском славином, за мерење притиска гаса испред регулатора притиска гаса. Сензор за мерење притиска гаса је у Ек извести, опсега 0-6бар, класе тачности минимално 0,075, са излазним сигналом 4-20 mА, напајање 24 VDC са навојем Г 1/2".
- Филтер за гас
- Регулатор притиска гаса са сигурносним прелазним вентилом
- Сигурносни одушни вентил
- Пресостат максималног притиска гаса
- Пресостат минималног притиска гаса
- Први главни запорни електро -пнеуматски гасни вентил са крајњим прекидима.
- Други главни запорни електро -пнеуматски гасни вентил са крајњим прекидима.
- Регулациона клапна за гас са сервомотором - регулатор оптерећења
- Компензатор (по потреби)
- Печуркасти брзозатварајучи тастер
- Комплет електромагнетни вентил-пресостат за проверу заптивања
- Одзрачни вентил
- Ултразвучно мерило протока гаса са интегрисаним коректором протока по притиску и температури (на стандардним условима). Излазни сигнал о тренутном коригованом протоколу гаса прослеђује се на горионичку аутоматику преко комуникационог (РС485) порта или аналогног струјног излаза 4-20mА.
- Сензор притиска гаса са манометаром и растеретном манометарском славином, за мерење притиска гаса из регулатора притиска гаса. Сензор за мерење притиска гаса је у Ек изведби, опсега 1,5 пута већег од мерене величине, класе тачности минимално 0,075, са излазним сигналом 4-20 mА, напајање 24 VDC са навојем G“.
- Сензор температуре гаса, сонда у Ек изведби са отпорником Pт100 у заштитиној чаури са навојем, опсега 0-50 C, минимално класа тачности 0.5, са трансмитером и излазним сигналом 4-20 mА, напајање L=240 V.
- Сензор притиска гаса из другог главног запорног електро - пнеуматског вентила а испред регулатора оптереćења (додатни сигурни уређај који мора бити повезан у сигуран ланац потпале котла).

 Горионичка аутоматика која се испоручује и монтира у скупу горионика: Концепција управљања обухвата регулациони систем гасног горионика (лов NOx) постављеног на цевним котловима који се користе за добијање вреле воде. Основно погонско гориво је природни гас. Горионичка аутоматика мора бити сертификована од стране произвођача горионика. Функционални опис Мастер регулационог система (котловски HМI – интерфејс човека машине). Постројењем се управља преко котловског HМI (HМI -К1), који се смештају у командну салу. Са њега се надзиру и управљају све регулационе и сигурносне функције горионика. HМI-G1 се поставља на врата командног ормана гороника у степену заштите минимално IP54. Веза са котловским HМI је преко Профибус комуникације. Сви сигнали са сензора/извршних органа који се доводе у подсистем горионичке аутоматике (PLC+ HМI -G1) се у целости преноси и на подешени систем управљања и надзора (CSNU) путем Профибус комуникација.
HМI уређаји морају бити графички дигитални дисплеји осетљив на додир (Тоuch Screen), следећих карактеристика:
-	минималне дијагонале екрана 10“
-	минималне резолуције екрана 1024x768
-	напон напајања 24 VDC
-	дозвољена температура амбијента 0-70°C
-	сат реалног времена и резервно батеријско напајање
У регулациони систем горионичке аутоматике треба да буду интегрисане следеће функције:
-	Рад горионика – Гориво
-	Рад гороника – Ресет
-	Визуализација горионика и котла са статусима, алармима и порукама о грешкама
-	Проветравање котла
-	Регулациони систем котла
-	Повезивање на регулациони систем помоћу Профибус интерфејса

 Котловски сигурносни систем:
На HМI екрану (HМI -К1) приказани су сви котловски сигурни елементи. Са котловског сигурног круга преноси се заједнички сигнал до сваког горионичког регулационог система као сигуран хардверски контакт. То води до искључења горионика у случају грешке.
 Регулација:
Регулациони систем постоји од регулационих кругова:
-	Регулација оптерења
-	Регулација диференцијалног притиска ваздуха за сагоревање Горионика
-	Регулација притиска у ложишту
-	Регулација О2.
Регулација оптерећења:
Регулатор оптерећења имплементиран је у котловски HМI. Излазне температуре воде из цевног котла функционишу као регулисана величина. Систем за регулацију оптерећења ради са унутрашњим налогом вредношћу. Излаз из регулатора оптерећења врши се функцијом позиционирања на горионичком HМI. Котловски HМI преноси излаз из регулатора оптерећења преко Профибус везе. У ручном моду оптерећење горионика може бити подешено ручно, нпр. приликом одржавања.
Регулација притиска ваздуха за сагоревање:
Регулациони сигнал делује на вентилатор ваздуха за сагоревање (фреквентни регулатор). Регулациони систем се активира када је секвенца проверавања завршена. Регулација диференцијалног притиска између канала ваздуха за сагоревање и ложишта обезбеђује да се однос притиска ваздуха који је потребан пре регулационих ваздушних клапни може репродуковати. Пошто је регулациони систем активиран, односи притисак ваздуха су увек гарантовано константни пре клапни ваздух за сагоревање на горионицима. Брзина регулације се подешава тако да је ово регулационо коло брже од регулације корисника притиска у ложишту и О2. Константни односи ваздуха надзиру се преко посебних монитора диференцијалног притиска у каналу ваздуха за сагоревање. Функција надзирања интегрисана је у котловски сигурносни блокадни ланац и стога је активна независно од тога који се горионик изабере. Посебно надзирање притиска ваздуха за рад гороника уграђен је такође и у регулациони систем горионика.
Док је регулација диференцијалног притиска активна, механизам за корекцију вредности регулатора за О2 је активиран ради оптимизације карактеристика сагоревања. Задата вредност се једино коригује ако је корекција вредности у опсегу од 4-20 mА минимално 15 минута (достигнути су нормални котловски услови, посебно у каналу димних гасова).
Регулација притиска у ложишту:
Овај сигнал служи да отвара опциону регулациону клапну димних гасова. За време проверавања регулациони систем надзора позиције „отворено” помоћу граничног прелаза на клапни. За стартовање вентилатора ваздуха за сагоревање, вртложна клапна је у затвореном положају. Ради проверавања ложишта клапне иде у положај отворено. Овај положај се надзире помоћу граничног прелаза на клапни. За време секвенце паљења клапна је у положају 50 % отворено. Регулациони систем се активира када се заврши секвенца потпале. Регулациони сигнал делује на регулациону клапну димних гасова која је уграђена у канал димних гасова. Регулациона клапна мора бити примењива за регулациону функцију.
Притисак у ложишту се надзире преко посебног монитора максималног притиска. Функција надзора интегрисана је у котловски сигурносни блокадни ланац.
Регулација О2:
Регулациони систем за мерење и регулацију садржаја О2 у производима сагоревања оптимизује карактеристике сагоревања ложивог постројења. Сензор О2 се поставља у канал за димне гасове. Корективна вредност коју даје регулациона опрема делује као корекција задате вредности на регулатору диференцијаног притиска притиска за сагоревање. Осим тога, сви регулатори процеса сагоревања (осим регулатора оптерења) морају бити у аутоматском моду. Регулациони параметри регулационог система морају се подесити да буду спорији у односу на остале регулационе кругове.
 Посебни захтеви за горионичку аутоматику
-	Сви кодови и описи аларма са горионичке аутоматике морају се дистрибуирати и приказати на одређеном систему управљања и надзора на српском језику.
-	Ресет свих аларма са горионичке аутоматике мора бити могуц́е извести из надређеног система управљања и надзора.
-	Мерење садржаја О2 у производима сагоревања доводи се на аналогни улаз 4-20 mА горионичке аутоматике и приказују на „touch screen“-у горионичке и котловске аутоматике.
Припрема и довод ваздуха:
Ваздух се усисава ван просторије котларнице. Уколико се вентилатори смештају у простор котларнице усис ваздуха је неопходно извести ван тог простора и обезбедити пригушивачем буке/специјалним жалузинама за пригушење буке. Температуру ваздуха за сагоревање дефинише произвођач котла. Загревање ваздуха предвидети помоћу загрејача ваздухом. Проток ваздуха према захтеву произвођача горионика. Улазна температура ваздуха - 15 °C до +40°C. Излазна температура ваздуха према захтеву произвођача горионика.
Вентилатор за ваздух:
За обезбеђење потребних параметара ваздуха за сагоревање превидети центрифугални вентилатор. Вентилатор за ваздух је директно купљен са електро мотором на заједничком постољу и преко амортизера ослоњен на темељ. Заштита електромотора је IP 55, облик B3. Ниво буке агрегата мора задовољавати важиће прописе о дозвољеном нивоу буке. Ради комплетне заштите од буке преко електро мотора поставити хаубе за апсорпцију звука. Уз електро мотор предвиђена је фреквентна регулација броја обртаја којом се зависно од оптерећења котла регулише рад вентилатора. На кући вентилатора морају бити ревизије отвора. Лежајеви вентилатора и електромотора морају бити такви да се може уградити систем аутоматског подмазивања. Уз вентилатор је потребно испунити сет резервних делова за период гаранције (делови чија је замена везана за број сати рада из упутства за одржавање где је број сати рада мањи од гарантног периода). Прво редовно одражавање је обавезно да организује Извођач, односно овлашћени сервисер уколико термин улази у гарантни рок.
Ваздушни канали:
Ваздушне канале и ваздушну кутију израђивати од лимова S235JRG2 минималне дебљине 3mm (ваздушна кутија пре горионика 5mm) у завареној изведби, ојачану „ребрима” од плоснатог челика и ослоњених преко челичних стубова. Ваздушни канали морају имати ојачања по обиму са челичним L профилима (мин 50x50x5 мм за дужину до 1m и мин 80x80x8 мм за дужину преко 1m). Ова ставка обухвата и све профиле, лимове, завртње и остали материјал потребан за израду и монтажу ваздушних канала. На ваздушном каналу испред кутије горионика предвиде ревизиони отвор за улаз у ваздушни канал. Ослонце ваздушних канала дати у грађевинском пројекту. Изолација предвиђена минералном вуном дебљином 50 мм и обложено алуминијумским лимом дебљине 1мм. На ваздушној кутији предвидети термометар за мерење температуре ваздуха. Канали ће бити изведени према извођачком пројекту.
Одвод димних гасова:
Димни гасови се из котла изводе преко димног канала котла на који се надовеже димњак. Висину димњака израчунати у складу са захтевима заштите животне средине. На димном каналу и димњаку предвиђени ревизиони отвор за улаз и кутије за склапање и одвод воде која је продукт сагоревања гаса. Одвод воде са димне стране предвидети цевима минималне димензије ДН50 са одговарајућом арматуром. Све цеви за одвод воде спровести до канала за сакупљање и одвајање кондензата. Димне канале и димњак израдити од лимова S235JRG2 у завареној изведби, ојачану „ребрима” од плоснатог челика и ослоњени преко челичних стубова. Изолацију предвидети минералну вуну дебљину 100 мм и обложено алуминијумским лимом дебљине 1мм. На димњаку у складу са СРПС ЕН 15259(о отворима за мерење емисије) предвиђена су мерна места за периодичну контролу емисије, са платформом и укључењем за напајање 230V. На врху димњака, такође планирати платформу. Oбезбедити приступ платформама степеништем или вертикалним песницима.
Вреловодни цеводи и арматура:
Котловско постројење потребно је повезивати на постојеће вреловодне цевоводе, уз контролни прорачун чврстоће и наопходна ојачања уколико се раде убоди у цевоводе. Граница уклапања дефинисана је на цртежима. Између заштитних вентила на улазу и излазу из котла и котла предвиђају одговарајућу пролазну непролазну прирубницу. За пуњење и испитивање котла потребно је предвидети повезивање котла иза улазног или испред излазног вентила са диктир изградње.
Вреловодни цевоводи:
Све вреловодне цевоводе, цевни лук 90° и цевне редукције предвиђене од бешавних цевовода, материјал PП235GHTC1. За прирубничке спојеве предвидети прирубнице са грлом, материјал P235GH, који се испоручују са припадајуцћим прирубничким сетовима. Минимална дебљина заптивача за све спојеве преко DN100 мора бити 3мм. Сви цевоводи морају бити заштићени антикорозивним премазом отпорним на температуру до 150⁰C и топлотно изоловани изолационим вуном и Аl лимом. Између цеви и Аl лима постављају се дистанце у складу са дубоком изолацијом. Растојање између удаљености је највише 1м. Аl лим код прирубница конусно завршити. Код хоризонталних цевовода фалцева поставља се са горње стране смакнуто лево/десно од осе за 30 – 45 ° наизменично, тако да ивица фалца буде са доње стране. Дебљина лима зависи димензије цеви. За димензије цеви до DN100 користити дебљину од 0,6 мм, до DN 200 користе дебљину од 0,8 мм, а за веће димензије дебљине од 1 мм.
Потребно је извести и нови колектор потис ТPV технолошке ознаке „H“ са свим потребним прикључцима према технолошкој шеми. Положaj колектора дефинисаће се у фази израде пројекта. Предмет уговора су и сви ослонци цевовода који морају бити од материјала S235JRG2/ S235JR и који морају бити усаглашени са грађевинским пројектом.

Арматура:
Испред улазног и излазног вентила поставити пролазно/непорозну прирубницу тако да истa може лако да се окрене за потребе испитивања котла и система.
Вентил на улазу у котао:
На улазу у котао предвидети ручни вентил са механизмом за отварање (редуктором) следећих карактеристика:
-	Називни притисак NP 25
-	Медијум - топла вода 110°C
НАПОМЕНА: Уз понуду доставити технички лист вреловодног котла капацитета 40 МW са пратећом опремом  који доказује тражене параметре у овом техничком опису.


На основу постављене концепције система дефинисана су два циркулациона круга:
-	Котловски циркулациони круг
-	Мрежни циркулациони круг
Котловски циркулациони круг- примарни круг и мрежни циркулациони круг - секундарни круг повезати преко хидрауличке скретнице са мрежом потрошача топлотне енергије.
Котловски циркулациони круг:
Циркулацију воде кроз котлове остварити котловским циркулационим пумпама потребних техничких карактеристика. Новопројектоване котлове повезати заједничким разводним и повратним цевоводом на хидрауличку скретницу. Повратну воду из мреже преко хидрауличке скретнице водити заједничким цевоводом до котлова. Са заједничког цевовода повезати сваки котао се засебним цевоводом и преко котловске циркулационе пумпе обезбедити константан проток воде кроз котловску јединицу. У котловском примарном кругу уградити трокраки вентил испред котловске циркулационе пумпе. Испред трокраког вентила поставити хватач нечистоће,мерач протока и ручну лептирасту клапну,а на полазу и поврату котла предвидети ручне запорне вентиле. Предвидети електромагнетне мераче протока на усисном цевоводу сваког котла, а на потисном цевоводу предвидети електромоторну лептирасту клапну која је у затвореном положају када котао није у раду. Разводни цевовод вреле воде котла повезати у заједнички разводни цевовод, који се повезује на хидрауличку скретницу. Проток у котловском кругу је променљив и зависи од броја котлова у раду, што је последица топлотног оптерећења котларнице.Топлотно оптећење котловског постројења зависи од спољне температуре одоносно потребе потрошача за топлотном енергијом. Регулација оптерећења котла као и заштита од хладног краја котла мора бити потпуно аутоматска.Регулацију обезбедити преко командног ормана котла (којим управља PLC) који управља трокраким вентилом преко кога се врши регулација топлотног оптерећења котла – подизањем улазне температуре у котао. Трокраки вентил уградити на усисном цевоводу котловске циркулационе пумпе и преко цевовода топле рециркулације га повезати са излазним цевоводом котла. Преко трокраког вентила остварује се мешање излазн евреле воде из котла температуре 130°C и повратне воде из мреже обезбеђујући притом потребну улазну температуру у котао и количину воде која је потребна за загревање потрошача. На овај начин ће се извршити регулација оптерећења котла, односно горионика који додаје топлотну енергију за загревање воде и како би се обезбедила константна излазна температура из котла. Минимални проток воде кроз топлу рециркулацију је дефинисан максималном повратном температуром воде из мреже која износи 65°C. Са опадањем повратне температуре воде мреже при порасту спољне температуре проток воде кроз топлу рециркулацију расте, а проток ка хидрауличкој скретници се смањује. Регулација трокраког вентила се врши на основу мерења полазне температуре воде ка потрошачима и потребне температуре на полазу ка мрежи (у зависности од спољне пројектне температуре).

Мрежни циркулациони круг:
Новопројектованим решењем предвидети уградњу 3 нова колектора (усисни колектор мрежних пумпи, одлазни мрежни разделник и повратни мрежни сабирник), нове циркулационе пумпе мреже, као и сву другу пратећу опрему, цевоводе и арматуру. Циркулацију воде топловодној мрежи и примарном делу топлотних подстаница потрошача остварити помоћу циркулационих пумпи мреже потребних техничких карактеристика(у складу са резултатима хидрауличког прорачуна). Предвидети пумпе са ел.моторним погоном и фреквентном регулацијом броја обртаја. Новопројектовани магистрални колектор-мрежни сабирник у који долази вода из мреже повезати заједничким цевоводом са хидрауличком скретницом. Излазни цевовод из хидрауличке скретнице повезати на усисни колектор мрежних пумпи, одакле циркулационе пумпе мреже гурају воду на мрежни разделники даље до потрошача на грејном подручју. Тиме ће преко хидрауличке скретнице котловски циркулациони круг-примарни круг бити повезан са секундарним циркулационим кругом - топловодном мрежом потрошача топлотне енергије.
Хидрауличка скретница омогућава:
-	потпуну независност између котловског и мрежног циркулационог круга и каскадни рад котлова у зависности од потребне количине топлоте потрошача. Котлови су хидраулички одвојени, тако да нема циркулације воде кроз котао који не ради.
-	мешање вреле воде котловског круга (130 °C) и повратне воде из мрежног циркулационог круга тако да се на излазу из скретнице добија жељена температура разводне воде према клизном дијаграму.
-	рад новопројектованог котловског постројења према захтевима потрошача.
-	одмуљивање циркулационог система(погодно место)

Проток у секундарном-мрежном циркулационом кругу је дефинисан температурским режимом мреже а напор циркулационих мрежних пумпи отпорима у мрежи потрошача и секундарном делу котловског постројења. Предвидети циркулационе мрежне пумпе са фреквентним регулаторима броја обртаја. На одлазном и повратном колектору поставити трансмитере притиска. На основу разлике притисака у мрежном сабирнику и разделнику, фреквентни регулатори броја обртаја регулишу струју која се предаје електромотору циркулационе мрежне пумпе и тиме убрзавају, односно успоравати пумпу - одржавајући притом константну - задату разлику притисака. Жељена температура разводне воде (према клизном дијаграму) се добија мешањем у самој хидрауличкој скретници повратне воде из мреже и излазне котловске воде константне температуре130°C.

Проток воде из котлова ка хидрауличкој скретници одређује трокраки вентил на улазу у циркулациону котловску пумпу на основу мерења спољње температуре и полазне температуре ка потрошачима.Што је виша повратна температура из мреже то је мањи проток воде из котлова ка хидрауличкој скретници и обрнуто.
Температуски режим рада топловодне мреже је 120/65 °C при спољној пројектној температуре. Регулација система је квалитативно квалитативна са променом температуре полазне воде у разводној мрежи према клизном дијаграму.
Техничким решењем новопројектованог котловског постројења које је приказано на шеми предвидети повезивање економајзера на секундарни круг мреже на повратни цевовод из мрежног колектора ка хидрауличкој скретници. Тиме се стварају услови да се у економајзеру обезбеде услови за боље одузимање температуре димних гасова и економичнији рад котловског постројења.
Повратна вода из мреже се преко засебног цевовода уз помоћ циркулационе пумпе ЕКО-а уводи у ЕКО где се преузима део топлоте димних гасова и предаје се води, која се затим враћа након места узимања , тиме повећавајући повратну температуру воде из мреже.
За сваки економајзер предвидети засебну циркулациону пумпу ЕКО-а и трокраки вентил за регулацију топлотног оптерећења економајзера, неповратну клапну и сву потребну мерну и сигурносну опрему и арматуру. Регулација рада економајзера и одржавање задане температуре димних гасова остварити преко трокраког регулационог вентила са електромоторним погоном потребних техничких карактеристика.

Топлотна енергија се у зависности од потреба потрошача дистрибуира преко мрежног разделника уз помоћ циркулационих мрежних пумпи потребних техничких карактеристика (радна и резервна).
Предвидети усисни колектор циркулационих пумпи а на потисном и усисном цевоводу следећу арматуру:
-	На потисном воду	циркулационих мрежних пумпи уградити неповратне клапне,електромоторне регулационе лептирасте затвараче и компензатор.
-	Испред сваке пумпе уградити преградне лоптасте вентиле са електромоторним погоном, са механичким и електронским индикаторима положаја и компензатор.

У циркулационом-хидрауличном кругу мреже потрошача треба обезбедити расподелу воде по гранама - потрошачима. Регулацију односно расподелу воде по гранама остварити преко електромоторних регулационих лептирастих клапни које се уграђују на повратним гранама потрошача на мрежном сабирнику. На свим гранама на којима се регулише проток предвидети мерење истог преко новопројектованих утразвучних мерача протока (или мерних бленди са претварачем диференцијалног притиска - у зависности од расположивог места за уградњуи захтева Инвеститора). Предвидети мераче протока на повратним гранама потрошача, на повратном цевоводу сваког котла као и на збирном повратном цевоводу економајзера.
Пројектант пројектом треба да провери и по потреби дефинише сва потребна мерења протока, притиска, температуре која су неопходна за сигуран, поуздан и аутоматски рад новопројектованог котловског постројења.

На мрежном разделнику (на свим гранама) обавезно уградити електромоторне лоптасте славине за преграђивање новопројектованог котловског постројења од мреже.
На мрежном сабирнику уградити и лоптасти ручни вентил на заједничком повратном цевоводу (од колектора до хидрауличке скретнице) за преграђивање погона у случају ремонта котловског постројења или радова на мрежи.
На цевоводима предвидети одзрачне лонце, цевоводе и арматуру као и одмуљне цевоводе са пратећом арматуром.
За загревање просторија термокоманде и просторија за смештај људи предвидети подстаницу која је преко измењивача повезана на полазни и повртатни колектор мреже. Када нова топлана није у раду омогућити загревање просторија преко електро котла. За загревање просторије котларнице односно заштиту опреме од смрзавања предвидети топловодне калорифере. У случају да котларница није у раду предвидети и електро калорифере.

Систем за експанзију и одржавање притиска:
За одржавање притиска у инсталацији топловодног грејања предвидети „диктир“ систем, који се састоји од експанзионих посуда, "диктир" пумпи и преструјног и сигурносног преструјног вентила.
Предвидети две експанзионе посуде од по 10м3, диктир пумпе и то: две мање (радну и резервну) за одржавање притиска у систему и једну већег капацитета за пуњење мреже, као и сигурносно преструјни вентил без помоћне енергије са антикавитационим особинама и стабилно одржавање притиска у свим режимима рада. У циљу спречавања продора кисеоника у хемијски припремљену воду, у експанзионој посуди предвидети одржавање азотног јастука изнад нивоа воде. У експанзионим посудама одржавати константан притисак од 0,2бар азота-азотним јастуком из генератора азота. Продукцију азота регулисати регулационим вентилом на линији која повезује генератор азота и експанзиону посуде, одржавајући константан притисак у азота изнад воде у експанзионим посудама. На експанзионим посудама предвидети сву сигурностну, мерну и запорну арматуру. Обавезно предвидети поред заштите посуде од надпритиска и њену заштиту од појаве потпритиска (противакумски вентил или др. решење).

Припрема воде:
За припрему водеза нову топлану , пуњење топловодног система и покривања губитака у систему, предвидети хемијску припрему воде (са минимум два јоноизмењивачка филтера и са минимум једном посудом за со за регенерацију филтера), капацитета 35 м3/сат.

Одвођење димних гасова:
Предвидети нови димњак за нови вреловодни котао. Излаз димних гасова из котлова преко димњаче и елемената (ревизиони отвор, противексплозивна клапна , Т комади за обилазни вод и др.)повезати са димоводним цевима. Пројектом предвидети пењалицу која омогућује приступ ревизионим платформама. За фундирање користити новопројектовану темељну конструкцију која треба извести тако да се омогући адекватно ослањање димњака како би се задовољили услови стабилности темеља и целокупне конструкције и како би контактни напони у тлу били у границама допуштених. На димњаку предвидети отвор за мерење садржаја чврстих честица у продуктима сагоревања у склду са Правилником.

Снабдевање котларнице горивом:
Нову топлану пројектовати за коришћење компримованог природног гаса – CNG као основно гориво , а као резервно гориво лако ложно уље EVRO EL.

Компримовани природни земни гас(CNG):
Снабдевање нове топлане  омогућити посредством мобилних складишта без компресора (у даљем тексту трајлер за котларницу капацитета 74 МW) и постројења за коришћење компримованог   природног гаса.  Пројектом саобраћајница проверити и предвидети решење које омогућава коришћење трејлера капацитета котларнице 74МW. За нову топлану користи се опрема из постојеће топлане, те је потребна демонтажа  система за снабдевање котлова гасовитим горивом(компримованим земним гасом) из постојеће топлане и уградња на ново пројектовану топлану. Постојећу опрему прилагодити новопројектованом систему, део опреме који недостаје набавити и уградити тако да систем задовољи капацитет котларнице од 74МW.
Инсталација компримованог природног гаса је конципирана тако да се састоји од следећих целина:
1.Мерно-регулационастаница за CNG
2.Претакачко место за CNG
3.Потребни разводни гасоводи и гаснерампе
4.Топловодни фасадни котлови
5.Потребна топловодна инсталација за потребе загрејача CNG
Са корисником ЈКП „Топлана“ Бор потписује се уговор о месечном најму мерно регулационе станице за CNG.

Резервно гориво-лаколожноуље EVRO EL:
Као резервно гориво користити течно гориво лако ложно уље EVRO EL.
Утакање у резервоар из цистерне предвидети на платоу. Пројектним решењем прилагодити постојећу саобаћајницу - противпожарни пут и омогућити истакање горива преко прикључног шахта који треба опремити свом потребном опремом за сигурно претакање горива. Транспорт горива до котловских горионика предвидети помоћу дистрибутивних зупчастих пумпами. Приликом постављања резервоара обратити пажњу на постојање одговарјућег пада неопходног за претакање горива. За смештај горива предвидети стандардни двоплашти резервоар за држање лож уља, запремине у складу са првилником. Резервоар треба да буде подземни, укопан, тако да горња ивица резервоара буде најмање на 1 м испод површине земље. Подземни резервоар позиционирати у складу са Правилником о техничким нормативима за безбедност од пожара и експлозија при складиштењу и држању уља за ложење и гасних уља. Резервоар извести са заштитном облогом око заједничког прикључка на резервоар са горње стране, која омогућава приступ појединачним прикључцима. Заштитна облога треба да буде израђена од челичног лима и заварена за спољни плашт резервоара. Заштитна челична облога треба да има покретни поклопац и у себи постављену пењалицу за приступ људства прикључцима. Пројектом проверити и по потреби предвидети повезивање резервоара са темељима како би се спречило испливавање резервоара услед деловања подземних вода.
Спецификација трошкова за јавну набавку – Изградња нове топлане
	редбр.
	Oпис позиције
	Јединица мере
	Количина

	 
	1
	2
	3

	1.
	Израде пројектнe документације (ИДР, ПГД, ПЗИ, ПИО) и остале пројектно техничке документације и елабората, уз исходовање свих услова, сагласности и дозвола, сертификације, испитивања, ангажовања именованог тела и др.
	 Компл.
	 1

	2.
	Изградња објекта нове котларнице површине до 800 m2
	 Компл.
	 1

	3.
	Изградња магацина и радионице површине до 400 m2
	 Компл.
	 1

	4.
	Изградња портирнице, ограде локације, инфраструктуре, саобраћајница и друго, уз повезивање на градску инфраструктуру
	 Компл.
	 1

	5.
	Демонтажа, испитивање, поновна монтажа, пуштање у рад и сертификација два гасна вреловодна котла 2x17 MW, као и димњака и остале опреме коју је могуће пребацити у нову топлану, а да задовољава услове у новопројектоаној топлани, недостајаћу опрему набавити и уградити сходно пројектно техничкој документацији
	 Компл.
	 1

	6.
	Набавка, испорука, уградња и пуштање у рад гасног вреловодног котла(стрмоводног цевног) снаге 40  MW са пратећом опремом у складу са пројектно техничком документацијом
	 Компл.
	 1

	7.
	Набавка, испорука, уградња и пуштање у рад пумпно измењивачке станице снаге 74  MW у складу са пројектно техничком документацијом
	 Компл.
	 1

	8.
	Набавка, испорука, уградња и пуштање у рад остале опреме у новој топлани
	 Компл.
	 1

	9.
	„SCADA“ (надзор и управљање) и пратећи електро радови за поезивање опреме
	 Компл.
	 1

	10.
	Израда гасне рампе и трејлерске станице за котларницу капацитета 74 MW
	 Компл.
	 1

	11.
	Израда топловода дужине трасе до 1100 метара, пречника до 700мм и повезивање на постојећу мрежу у складу са пројектно техничком документацијом и шемом повезивања
	 Компл.
	 1

	12.
	Изградња нове трафостанице TS 2x1000kVA са прикључењем потрошача у новој топлани капацитета 74 MW
	 Компл.
	 1




Уколико се у Техничкој документацији наводи назив произвођача, тип или марка производа важи напомена или „одговарајуће“.

РОК ЗА РЕАЛИЗАЦИЈУ УГОВОРА:
а) Рок за реализацију пројекта јесте максимално 365 календарских дана од дана увођења у посао, не рачунајући дане потребне за исходовање услова, дозвола, сагласности и др.

НАЧИН ПЛАЋАЊА:
Планирано је вишегодишње финансирање, у 2023. години – 30.000.000 динара, у 2024. години – 500.000.000 динара, у 2025. години – остатак до уговореног износа, а највише 770.000.000 динара
Плаћања вршити по привременим и окончаној ситуацији.
Предвидети аванс  30% од износа предвиђеног за плаћање у текућој 2023. години.

Сви заинтересовани привредни субјекти могу извршити обилазак локације уз претходну најаву, минимум два дана раније, јер се локација ЈКП „Топлана“ Бор налази у кругу компаније „Serbia Zijin Copper DOO”. 




